Dag 24 - KiesKerk
Dag 24 – Praat mekaar moed in en versterk mekaar
Dankie, Here, vir die geleenthede om die mooi in die wêreld raak sien.
Dankie vir die goeie dinge in ons lewe.
Gee vir ons die oë
en harte om hierdie dinge raak te sien, te vier
en met ander te deel.
Here, ons bid om u wysheid en leiding in die bestuur van ons finansies. Wys vir ons waar en hoe ons dit wat ons het, kan deel met hulle wat minder as ons het. Amen.
Dit is maklik om in vandag se wêreld mismoedig te raak. Misdaad, armoede, korrupsie en die vernietiging van die natuur is elke dag in die nuus. Dié dat depressie die siekte van ons tyd geword het, en om te kla ons gunsteling manier is om met mekaar te kommunikeer. Want waar ons ook al kyk, sien ons die tekens van verval en sonde. Die gevaar is egter dat ons ons kan begin verlekker in die verval van ons wêreld.
Sakkie kuier vandag weer by ons
Ek luister, mos …
Ek het 'n sterk afkeer in die woord "mos". Dit is werklik die soort woord wat sal maak dat ek ophou luister en eers in my gedagtes stoei met wat die persoon nou eintlik bedoel, of probeer sê. Jy vra hoekom? Want dit is die soort woord wat as 'n wapen gebruik kan word om te sê jy het juis nié vir hulle geluister nie. 'n Voorbeeld? "Ek en Karel is MOS Donderdag hospitaal toe …" Die MOS word hier gebruik om dit duidelik te maak dat hierdie inligting reeds vir jou deurgegee is en dat jy dit óf vergeet het óf eenvoudig nie geluister het nie. Of: "Ek het MOS gesê dit gaan nie werk nie …"
Ek wil graag luister, maar die meeste van ons het sekerlik sulke snellerwoorde wat maak dat ons mekaar nie meer hoor nie. Ek wil iemand wees wat hoor wanneer ander mense iets sê wat hulle bekommer of met vreugde vul. Dit is ongelukkig waar dat ons elkeen soms met 'n filter luister. Die persoon se houding of taalgebruik maak dat ons nie werklik hoor nie.
'n Vraag wat julle vandag vir julleself en vir mekaar kan vra, is: Hoe moet ek praat dat jy my wil/kan hoor? Met ander woorde, wat is die woorde of stemtoon wat ek nié moet gebruik nie om sodoende 'n beter kans te staan om gehoor te word? Dit is MOS goed vir ons huise, of hoe?
Dis glad nie lekker om moedeloos te voel nie. Alles is dan sommer sleg en dit voel vir jou of niks uitwerk nie. Al wat dan soms nodig is, is dat iemand jou met woorde aanmoedig om aan te hou en weer te probeer. Ons taak as gelowiges is om mekaar moed in te praat wanneer dinge vir moeilik begin raak.
Wat help jou as jy moedeloos voel?
Wat is goeie woorde wat jy kan gebruik om mense moed in te praat?
Maak 'n kreet of rympie op, soos wat 'n mens by atletiek sal sing, wat ander mense se moed sal versterk.
Maak 'n plakkaat met 1 Tessalonisense 5:11 se eerste woorde daarop: "Praat mekaar moed in en versterk mekaar."
vriende oor WhatsApp oor die beeld.
Ek geniet die boodskap elke dag só baie – kos vir die siel. Dankie daarvoor! Julle sal na die inperking moet voortgaan met oggendboodskappe, asseblief.
– Hannelie Keogh
Ek is kinderlik opgewonde oor elke dag se stukkie, en word elke oggend versterk en bemoedig. Dankie aan al die medewerkers, dis baie spesiaal.